Temeljem članka 8. Zakona o ministarskim, vladinim i drugim imenovanjima Federacije Bosne i Hercegovine („Službene novine Faderacije BiH“, broj 12/03, 34/04 i 65/13), članka 101. Zakona o zdravstvenom osiguranju („Službene novine Kantona Središnja Bosna“, broj: 13/00, 13/02, 11/04, 5/05, 12/09, 10/12,12/15 i 11/21) i Odlukom o bližim kriterijima za imenovanje ravnatelja i zamjenika ravnatelja Zavoda za zdravstveno osiguranje Kantona Središnja Bosna („Službene novine Kantona Središnja Bosna“, broj: 8/17), Ministar zdravstva i socijalne politike raspisuje:

**NATJEČAJ**

**ZA IZBOR I IMENOVANJE RAVNATELJA I ZAMJENIKA RAVNATELJA**

ZAVODA ZA ZDRAVSTVENO OSIGURANJE KANTONA SREDIŠNJA BOSNA

1. Naziv pozicije
2. Ravnatelj Kantonalnog Zavoda za zdravstveno osiguranje (u daljem tekstu: ravnatelj) – 1 izvršitelj
3. Zamjenik ravnatelja Kantonalnog Zavoda za zdravstveno osiguranje (udaljem tekstu: zamjenik ravnatelja) – 1 izvršitelj
4. **Opis pozicije**

Ravnatelj uz suglasnost zamjenika obavlja poslove sukladno Zakonu o zdravstvenom osiguranju, odredbom članka 26. Statuta Zavoda za zdravstveno osiguranje Kantona Središnja Bosna („Službene novine KSB“, broj: 16/12 i 5/17), kao i drugim zakonskim i podzakonskim propisima.

1. **Mandat**

Ravnatelja i zamjenika ravnatelja imenuje Vlada Kantona, na prijedlog Ministra zdravstva i socijalne politike, sa mandatom na period od četiri (4) godine, a nakon isteka toga razdoblja mogu biti ponovno imenovani.

Ravnatelj i zamjenik ravnatelja kantonalnog Zavoda obnašaju svoje dužnosti u radnom odnosu.

1. **Uvjeti za kandidate**
2. **Opći uvjeti**

* da je stariji od 18 godina (dokaz: izvod iz matične knjige rođenih);
* da je državljanin Bosne i Hercegovine (dokaz: uvjerenje o državljanstvu ne starije od šest mjeseci);
* da nije otpušten iz državne službe, kao rezultat disciplinske mjere na bilo kojoj razini u Bosni i Hercegovini (bilo na razini države ili entiteta) u razdoblju od 3 godine prije dana objave upražnjene pozicije (dokaz: Uvjerenje tijela državne službe – za državne službenike ili izjava kandidata potpisana i ovjerena od strane mjerodavnog tijela – za ostale uposlenike);
* da se na njega/nju ne odnosi članak IX .1. Ustava Bosne i Hercegovine (dokaz: izjava kandidata potpisana i ovjerena od strane mjerodavnog tijela);
* da nije na funkciji u političkoj stranci u smislu članka 5. Zakona o ministarskim, vladinim i drugim imenovanjima Federacije Bosne i Hercegovine (“Službene novine FBiH”, broj: 12/03, 34/03 i 65/13), (dokaz: izjava kandidata potpisana i ovjerena od strane mjerodavnog tijela);
* da nije izabrani zvaničnik, nositelj izvršne funkcije ili savjetnik u smislu Zakon o sukobu interesa u organima vlasti u Federaciji Bosne i Hercegovine (“Službene novine FBiH”, broj 70/08), (dokaz: izjava kandidata potpisana i ovjerena od strane mjerodavnog tijela);
* da nema privatni interes u ustanovi u kojoj se kandidira u smislu članka 2. točka 1.2. Zakona o ministarskim, vladinim i drugim imenovanjima u Federaciji BiH (dokaz: izjava kandidata potpisana i ovjerena od strane mjerodavnog tijela).

1. **Posebni uvjeti**

* VSS/VII stupanj – ekonomski fakultet, pravni fakultet, medicinski, farmaceutski, stomatološki fakultet odnosno, visoko obrazovanje Bolonjskog sustava studiranja (360 ECTS bodova), medicinske srtuke, stomatološke struke ili drugi stupanj Bolonjskog sustava studiranja (300 ECTS bodova), pravne struke, ekonomske struke: odsjek poslovne ekonomije smjer financijski ili organizacijski, farmaceutske struke, s kontinuitetom u struci i smjeru u oba ciklusa (dokaz: original ili ovjerena kopija diplome),
* najmanje pet godina radnog iskustva na rukovodećim poslovima (dokaz: potvrda poslodavca sa opisom poslova).

1. **Potrebni dokumenti**

Kandidati za poziciju iz točke I. A) i B) su dužni uz prijavu, koja sadrži kraći životopis, adresu i kontakt telefon, dostaviti dokaze o ispunjavanju općih i posebnih uvjeta iz točke IV. A) i B) ovog natječeja.

1. **Podnošenje prijava**

Natječaj ostaje otvoren 15 dana od dana posljednjeg javnog objavljivanja natječaja.

Neblagovremene i nepotpune prijave neće biti razmatrane.

Prijave kandidata sa dokazima dostavljaju se osobno ili preporučeno poštom na adresu: **Ministarstvo zdravstva i socijalne politike, Kantona Središnja Bosna, Stanična 43, uz naznaku „Prijava na javni natječaj – NE OTVARAJ“.**

Na poleđini koverte napisati ime i prezime podnositelja prijave, adresu i kontakt telefon.

**VII. Objavljivanje natječaja**

Natječaj će biti objavljen u „Službenim novinama Federacije BiH“ i dnevnim novinama „Dnevni avaz“ i „Večernji list“ i na web stranici Vlade Kantona.

**VIII: Ostale napomene**

Svi kandidati liste sa užim izborom bit će pozvani na intervju.

Prije intervjua kandidati su dužni dati podatke o ranijim neposrednim rukovodiocima od kojih se mogu dobiti preporuke i informacije o kandidatima i popuniti obrazac u kojem će iznijeti bilo koje pitanje koje bi moglo dovesti do sukoba interesa u slučaju da dođe do njegovog imenovanja.

Travnik: 24.03.2022. godine

MINISTAR

Anto Matić